 Άρθρον 1916 Πρόσκλησις κληρονομικών δανειστών Ο εκκαθαριστής εντός μηνός από της προς αυτόν κοινοποιήσεως της αποφάσεως δημοσιεύει δια του τύπου περίληψιν αυτής μετά προσκλήσεως των δανειστών της κληρονομίας, όπως αναγγείλωσι τας απαιτήσεις των και τα δικαιολογητικά αυτών στοιχεία. Η διατάσσουσα την εκκαθάρισιν απόφασις καθορίζει τα της δημοσιεύσεως. Κατά πάσαν περίπτωσιν η περίληψις μετά της προσκλήσεως των δανειστών δημοσιεύεται εις εφημερίδα της τελευταίας κατοικίας ή διαμονής του κληρονομουμένου. 